DOLOŽKA ZLUČITEĽNOSTI
právneho predpisu
s právom Európskych spoločenstiev a právom Európskej únie

1.	Predkladateľ návrhu právneho predpisu:
	Vláda Slovenskej republiky 

2.	Názov návrhu právneho predpisu: 
	Nariadenie vlády Slovenskej republiky o ochrane zdravia zamestnancov pred rizikami súvisiacimi s expozíciou biologickým faktorom pri práci 

3.	Problematika návrhu právneho predpisu:
a)	je upravená v práve Európskych spoločenstiev - sekundárnom:
Smernica Európskeho parlamentu a Rady  2000/54/ES z 18. septembra 2000 o ochrane pracovníkov pred rizikami súvisiacimi s vystavením biologickým faktorom pri práci, ktorá je konsolidovanou smernicou predchádzajúcich direktív (siedma individuálna smernica v zmysle článku 16 ods.1 smernice 89/391/ EHS),
b)	nie je upravená v práve Európskej únie, 
c)	nie je obsiahnutá v judikatúre Súdneho dvora Európskych spoločenstiev alebo Súdu 	prvého stupňa Európskych spoločenstiev.
  	
4.	Záväzky Slovenskej republiky vo vzťahu k Európskym spoločenstvám  a Európskej únii:
a)	návrh nariadenia vlády svojou problematikou patrí medzi prioritné oblasti aproximácie práva obsiahnuté v článku 70 Európskej dohody o pridružení, je súčasťou záväzkov vyplývajúcich z Aktu o podmienkach pristúpenia pripojenom k  Zmluve o pristúpení Slovenskej republiky k Európskej únii. Je súčasťou akceptácie acquis communitaire v sekcii 2. Sociálne záležitosti pod 13. kapitolou, časť 13.11 - Bezpečnosť a ochrana zdravia pri práci ,
b)	prechodné obdobia vyplývajúce z  Aktu o podmienkach pristúpenia pripojenom k Zmluve o pristúpení Slovenskej republiky k Európskej únii neboli schválené,
c)	lehoty na prebranie smerníc a vypracovanie tabuliek zhody k návrhom všeobecne záväzných právnych predpisov: 
	Smernica Rady  2000/54/EC z 18. septembra 2000 o ochrane pracovníkov pred rizikami súvisiacimi s expozíciou biologickým činiteľom pri práci, je konsolidovanou smernicou predchádzajúcich direktív a je siedmou osobitnou smernicou podľa článku 16(1) smernice 89/391/ EHS  
Smernice, ktoré boli základom pre konsolidovanú smernicu rady 2000/54/EC sú:

-	Smernica  Rady 90/679/EHS z  26. novembra 1990 o ochrane pracovníkov pred rizikami spojenými s expozíciou biologickým činiteľom pri práci,
-	Smernica Rady 93/88/EHS z 12. októbra 1993, ktorou sa mení a dopĺňa smernica 90/679/EHS o ochrane pracovníkov pred rizikami spojenými s expozíciou biologickým činiteľom pri práci,
-	Smernica Rady 95/30/ES z 30. júna 1995, ktorá prispôsobuje technickému pokroku smernicu rady 90/679/EHS o ochrane pracovníkov pred rizikami súvisiacimi s expozíciou biologickým činiteľom pri práci (siedma individuálna smernica v zmysle článku 16 (1) smernice 89/391/EHS),
-	Smernica Rady 97/59/ES zo 7. októbra 1997 prispôsobujúca technickému pokroku smernicu Rady 90/679/EHS o ochrane pracovníkov pred rizikami súvisiacimi s expozíciou biologickým činiteľom pri práci (siedma individuálna smernica v zmysle článku 16 (1) smernice 89/391/EHS. Táto smernica mení a dopĺňa prílohu 3 smernice 90/679/EHS.

d)	konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení nebolo začaté,
e)	transpozícia Smernica Rady 2000/54/EC z 18. septembra 2000 o ochrane pracovníkov pred rizikami súvisiacimi s expozíciou biologickým činiteľom pri práci sa realizovala zákonom Národnej rady Slovenskej republiky č.272/1994 Z.z. o ochrane zdravia ľudí v znení zákona č.514/2001 Z.z. s účinnosťou od 1.1. 2001 a Nariadením vlády Slovenskej republiky č. 47/2002 Z.z. o ochrane zdravia pri práci s biologickými faktormi s účinnosťou od 1.2.2002 .

5.	Stupeň zlučiteľnosti návrhu právneho predpisu s právom Európskych  spoločenstiev alebo právom Európskej únie: úplný
	
6.	Gestor a spolupracujúce rezorty: Ministerstvo zdravotníctva Slovenskej republiky